Belén Esteban

María Belén Esteban Menéndez  (Mairil, 9 de Noviembri de 1973), tamién mentá de horma populal comu Belén Esteban o col arias de La princesa del puebro (La princesa del puebru) es una calavoraora de televisión  i pressonagi mediáticu española, asseñalá pola su relación col toreru Jesulín de Ubrique i las sus siguientis aparicionis en pogramas de televisión, artícalus dela presa rosa i de teleralidá.

 Biografía 

 Primerus añus 
Maria Belén Esteban Menéndez tuvu nacencia el 9 de noviembri de 1973 en Mairil, ija de Francisco Esteban de Diego (1939-2006), pintol i espenau vítima d'un canci alos 67 añus, i de María del Carmen Menéndez Sánchez (1943), assestenta. Tien dos ermanus mayoris, Juan Pedro Esteban Menéndez i Francisco José Esteban Menéndez. Creció nel mairileñu barriu de San Blas en Ciudad Lineal, i estudió nel Colegio Salvador Dalí nel barriu dela Concepción.

La fecha en que Belén Esteban i el toreru Jesús Janeiro Bazán, más conocíu comu Jesulín de Ubrique, se conocierun son contraitorias. Angunas huentis dizin que hue nel branu de 1995, en Benidorm. Sotrus nel añu 1997.

 Saltu ala fama 
El su saltu ala fama aconteció en 1998 quandu la su relación col toreru Jesulín d'Ubrique se hizu púbrica, debíu ala nombraía que ya tenía el toreru. Los artícalus i entrevistas enas revistas huerun costantis i se hizu asseñalá enas revistas del coraçón. Al añu siguienti, el 20 de jullu de 1999, tuvu nacencia la su ija Andrea Janeiro Esteban. Sin bargu, en marçu de 2000, dexarun el su novialgu.

 Correúra profissional 
Tras la su desapartación, esmençó la su correúra televisiva comu calavoraora. La su primel entrevista de televisión hue nel añu 2000, nel pograma Día a día dela canal Telecinco, sobri la su rezienti desapartación. Essi mesmu añu, consiguió trebaju nel pograma d'Antena 3 Como la vida, presentá por Alicia Senovilla. En 2002 dexó el pograma i calavoró en sotru pograma dela mesma caena, Sabor a tí d'Ana Rosa Quintana, ata la su afechación en 2004.  Endipués dela afechación del pograma, acontinó los passus d'Ana Rosa Quintana i muó de caena, trebajandu pa Telecinco. El su primel trebaju en Telecinco hue nel pograma mañaneru Día a Día, presentau en essi añu por Carolina Ferre. El añu siguienti, en 2005, Día a día hue soponíu pol pograma El programa de Ana Rosa, tras la güelta d'Ana Rosa Quintana de la su baxa por maternidá. En essus añus huerun conocías las sus calavoracionis i aparicionis en otrus pogramas dela epoca, comu ¿Dónde estás, corazón?, El pograma de medianochi Crónicas Marcianas, Salsa Rosa, La Noria, o la vessión española de Gran Hermano d'entri sotrus. Nel añu 2009, abandonó El programa de Ana Rosa pa trebajal comu calavoraora nel pograma Sálvame, criau essi mesmu añu, junta'l presentaol Jorge Javier Vázquer. Varius mesis endipués hue escogía con Jorge Javier Vazquez comu presentaora palas campanás d'essi añu en Telecinco.

El 5 d'abril de 2013, anunció duranti el pograma Sálvame Deluxe que dexava temporalmenti el su trebaju ena televisión devíu al robu dela su casa mentris estava de vagacionis en Benidorm. S'encorporó el 18 d'outubri d'essi mesmu añu.

 Comu atrís 
La su nombraía enos medius de comunicación i ena sociedad, ayuárun a qu'apareciera de cientu en penículas i seriis, alas vezis comu si mesma i otras con otrus oficius. La su primel aparición comu atrís hue nel cortumetragi produzíu por Cesar Vallejo nel añu 2005, Petunias, nel oficiu de mugel dela limpiaúra. La su siguienti aparición hue seis añus endipués, ena penícula de 2011 Torrente 4: Lethal Crisis, derigía pol atol Santiago Segura. Nesta penícula, trebajó nel oficiu de casera del protagonista.

Essi mesmu añu, tuvu un cameo nel dezenunovenu epissodiu dela serii de Telecinco Aida, ondi apareci comu protagonista en tol epissodiu .

 Vida pressonal 
Alo largu dela si vida, tuvu varius novialgus i matrimoñus. La su primel relación de novialgu hue con Jesulín de Ubrique, que sigún las huentis esmençó en 1995 o en 1997, peru no se hizu púbrica ata 1998. Frutu dela su relación tuvu nacencia la su primel i única ija, Andrea Janeiro Esteban.

Endipués dela desapartación col toreru tuvu cortus navialgus, primeru col impresariu de restauramientu Oscar Lozano (2001-2002), i alogu col tocaol Daniel Martín, más conocíu comu Dani DJ (2002).

El su primel matrimoñu hue cono amegu , Francisco Álvarez Gomez (1976-2020), tamién llamau Fran Álvarez. Se conocierun nel añu 2001, quandu trebajava nun bar. La su boa hue'l 27 de jullu de 2008. Sin bargu, el matrimoñu solo duró dos añus, debíu alas enestablis i abusión de drogas por parti de Fran Álvarez. El su descasamientu hue'n 2010. La desapartación no hue oficial ata heneru de 2013, anque solu hue la desapartación  legal. Fran Álvarez espenó'l 9 de hebreru de 2020, por causas no hechas púbricas.

El su segunderu matrimoñu hue con Miguel Marcos. Tuvu que peíl la nulidá eclisiástica pa poel casal-si.

Dendi 2010 vivi'n Paracuellos del Jarama col su maríu Miguel Marcos Martín.

 Filmografía 

 Pogramas de televisión 
+Comu calavoraoraAñu de prencipiuAñu d'acabaeruPogramaCaena de televisiónNotas20002001Como la vidaAntena 3Calavoraora20022004Sabor a tí20042004Día a díaTelecinco20052009El programa de Ana Rosa2009PresentiSálvame20092022(Sálvame)Deluxe20092011La noria20102010España pregunta: Belén respondeComu protagonista'l pograma.20132014Abre los ojos... y miraCalavoraora20162016GH VIP 4: Límite 48 horas20162016Supervivientes 2016: Última hora20162016GH 17: Límite 48 horas20172017GH Revolution: El debate20172017El debate de Las Campos20192019GH Dúo: El debate20192019Sálvame Okupa20202020Hormigas blancas20212021Rocío, contar la verdad para seguir viva20212022El debate de las tentaciones (4º edición)20222022Montealto: Regreso a la casa
+Comu presentaoraAñu de prencipiuAñu d'acabaeruPogramaCaena de televisión20092010Campanadas de fin de añoTelecinco20122014Los ojos de Belén20182018Belén a bordo20192022Sálvame Limón20222022Lo de Belén
+Comu concusantiAñuPogramaCaena de televisiónNotas2010¡Más que baile!TelecincoGanaora2015Gran Hermano VIP 3Ganaora2020La última cenaGanaora con Jorgue Javier Vázquez
+Comu convidáAñuPogramaCaena de televisiónNúmiru de pogramas2000Día a díaTelecinco1TómbolaCanal Nou1¡Qué calor!Canal Sur Televisión12008Menuda noche12013 - 2014Abre los ojos... y miraTelecinco22015Alaska y MarioMTV1Trencadís8tv12015 - 2017CámbiameTelecinco22016GH VIP 432017Chester in loveCuatro12019Todo es mentira12022La resistencia#0 por M+22022Secret Story: La Casa de los Secretos 2Telecinco4

 Penículas i seriis de televisión 
+Seriis de televisiónAñuSeriiOficiuEpissodiu2002SabovisiónMónica Naranjotercel edición2011Aídacomu ella mesma8x19 El camino que lleva a Belén 
+Atuacionis nel ciniAñuPenículaOficiuNotas2005Petuniasfregaoracortumetraji2011Torrente 4 : Lethal Crisiscasera'l protagonista2023Ukelele para dosde si mesmaNo se'á estrenau entavía

 Vea-si tamién 

 Telecinco
 Sálvame

 Referencias 

 Atijus p'ahuera 

 Belén Esteban en Telecinco
 Belén Esteban en Sálvame